ชาวจังหวัดประจวบคีรีขันธ์กว่า 1,500 คน ร่วมกิจกรรม เดิน-วิ่ง ใส่บาตร เฉลิมพระเกียรติ พระบาทสมเด็จพระเจ้าอยู่หัว
ชาวจังหวัดประจวบคีรีขันธ์ กว่า 1,500 คน ร่วมกิจกรรม เดิน-วิ่ง ใส่บาตร เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2562            ที่บริเวณหน้าวังไกลกังวล นายธนนท์ พรรพีภาส นายอำเภอหัวหิน จ.ประจวบคีรีขันธ์ นำหัวหน้าส่วนราชการ และประชาชนกว่า 1,500 คน ร่วมกิจกรรม เดิน-วิ่ง ใส่บาตร เฉลิมพระเกียรติ พระบาทสมเด็จพระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2562 โดยแบ่งเป็นกิจกรรมเดิน 5 กม. และวิ่ง 10 กม. ใช้เส้นทางในตัวเมืองหัวหินมีจุดเริ่มต้นและสิ้นสุดที่บริเวณหน้าวังไกลกังวล             โดยมีเจ้าหน้าที่ตำรวจ สภ.หัวหิน คอยดูแลความปลอดภัยและอำนวยความสะดวกด้านการจราจร จากนั้นประชาชนทุกภาคส่วนได้ร่วมกันทำบุญตักบาตรพระสงฆ์จำนวน 99 รูปบริเวณถนนเพชรเกษมด้านหน้าวังไกลกังวล และนายอำเภอหัวหิน ได้นำหัวหน้าส่วนราชการและประชาชน ร่วมลงนามถวายพระพรชัยมงคลแด่ พระบาทสมเด็จพระเจ้าอยู่หัว ที่ศาลาราชประชาสมาคม วังไกลกังวล #สำนักข่าวกรมประชาสัมพันธ์ #NNT #ILOVETHAILAND